Na temelju članka 35. stavka 2. Statuta Centra za pružanje usluga u zajednici Grada Crikvenice, od 17.02.2021.g, broj:4/21. (dalje: Centar), v.d. ravnatelja Centra sukladno članku 17. Pravilnika o unutarnjem ustrojstvu i načinu rada Centra od 07.veljače 2018.g., I. Izmjena i dopuna od 07.rujna 2020.g. i II. izmjena od 23.02.2021.g., raspisuje

 **JAVNI** **NATJEČAJ**

**za radno mjesto ADMINISTRATIVNI TAJNIK – 1 izvršitelj/ica na neodređeno puno radno vrijeme u mjestu sjedišta Centra**

Uvjeti za obavljanje poslova:

- viša ili visoka stručna sprema

- vozačka dozvola za “B” kategoriju

- nepostojanje zapreke iz članka 213. Zakona o socijalnoj skrbi

Na natječaj se mogu javiti osobe oba spola. Riječi i pojmovi koji imaju rodno značenje korišteni u ovom natječaju odnose se jednako na muški i ženski rod, bez obzira na to jesu li korišteni u muškom ili ženskom rodu.

Opis poslova i radnih zadataka: obavlja administrativne poslove te priprema račune za fakturiranje, vodi evidencije i dokumentaciju o korisnicima usluga Centra, izrađuje akte, ugovore i odluke te prati i provodi propise, obavlja poslove vezane za zasnivanje i prestanak radnog odnosa, vodi evidencije radnika, vrši prijave i odjave radnika i članova njihovih obitelji nadležnima službama mirovinskog i zdravstvenog osiguranja, vodi evidencije o radnom vremenu radnika, obavlja i ostale poslove po nalogu ravnatelja/ice Centra

Uz vlastoručno potpisanu prijavu na natječaj potrebno je obvezno priložiti sljedeće:
- životopis,
- dokaz o odgovarajućem stupnju obrazovanja (diploma stečena za višu ili visoku stručnu spremu),

- vozačka dozvola B kategorija (preslika)

- uvjerenje nadležnog suda da se protiv kandidata ne vodi kazneni postupak (ne starije od 30 dana od objave ovog natječaja)

- vlastoručno potpisana Izjava kandidata o nepostojanju zapreke iz članka 213. Zakona o socijalnoj skrbi.

U prijavi na natječaj navode se osobni podaci podnositelja prijave (ime i prezime, OIB, datum i mjesto rođenja, adresa stanovanja, broj telefona ili mobitela, e-adresa) i naziv radnog mjesta na koje se kandidat prijavljuje uz vlastoručni potpis te se prijavi prilažu svi prilozi. Traženi prilozi mogu biti u presliku i ne moraju biti ovjereni, a izabrani kandidat dužan je prije sklapanja ugovora o radu dostaviti na uvid originalne dokumente. Kandidati prijavom na natječaj pristaju da Centar, kao voditelj obrade, prikupljene podatke na temelju natječaja obrađuje samo u obimu i samo u svrhu provedbe natječaja, od strane ovlaštenih osoba za provedbu natječaja. Centar će s osobnim podacima postupati sukladno pozitivnim propisima (sukladno odredbama Opće uredbe (EU) 2016/679 o zaštiti osobnih podataka i Zakona o provedbi Opće uredbe o zaštiti podataka (NN 42/18) uz primjenu odgovarajućih tehnika sigurnosnih mjera zaštite osobnih podataka od neovlaštenog pristupa, zlouporabe, otkrivanja, gubitka ili oštećenja.

Kandidat koji ostvaruje pravo prednosti pri zapošljavanju prema posebnim propisima dužan je u prijavi na natječaj pozvati se na to pravo, odnosno uz prijavu priložiti svu propisanu dokumentaciju prema posebnom zakonu i ima prednost u odnosu na ostale kandidate pod jednakim uvjetima.

Kandidat koji se poziva na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (NN broj 121/17 i 98/19) uz prijavu na natječaj dužan je priložiti osim dokaza o ispunjavanju traženih uvjeta i sve potrebne dokaze iz članka 103. citiranog Zakona, dostupne na poveznici Ministarstva hrvatskih branitelja:

<https://branitelji.gov.hr/UserDocsImages//NG/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>

Prije donošenja odluke o odabiru, kandidati prijavljeni na natječaj čije su prijave uredne i koji ispunjavaju formalne uvjete natječaja bit će pozvani na pisano testiranje i razgovor (intervju). O načinu, vremenu i mjestu održavanja provjere znanja kandidati će biti pravovremeno obaviješteni putem web stranice Centra te adrese elektroničke pošte navedene u prijavi najmanje tri dana prije održavanja iste. Ako kandidat ne pristupi testiranju, smatra se da je povukao prijavu na natječaj.

**Urednom prijavom smatra se prijava koja sadrži sve podatke i priloge navedene u javnom natječaju. Nepravodobne i nepotpune prijave na natječaj neće se razmatrati, niti će podnositelji nepotpunih prijava biti pozivani na dopunu prijave. Osobe koje podnesu nepotpune ili nepravodobne prijave na natječaj ne smatraju se kandidatima prijavljenima na natječaj.**

Prijave s dokazima o ispunjenju uvjeta podnose se u roku od 8 dana od dana objave natječaja, na adresu Centra, Ulica kralja Tomislava 85 a: **«Prijava na natječaj – administrativni tajnik u Centru za pružanje usluga u zajednici Grada Crikvenice – ne otvarati».**

Kandidati će se o rezultatima natječaja biti obaviješteni u zakonskom roku.

Ovaj javni natječaj objavljuje se u na mrežnoj stranici kao Centra i na stranicama Hrvatskog zavoda za zapošljavanje.

Centar zadržava pravo neodabira niti jednog prijavljenog kandidata.

Broj:29/21. Centar za pružanje usluga u zajednici grada Crikvenice